অখিল নিয়োগী স্বপনবুড়ো কবিতা মিলনসাগর Akhil Niyogi Swapanburo Poetry MILANSAGAR
কবি অখিল নিয়োগী – প্রখ্যাত শিশুসাহিত্যিক “স্বপন বুড়ো” ছদ্মনামেও পরিচিত ছিলেন।
যুগান্তর পত্রিকায় শিশুদের জন্য “ছোটদের পাততাড়ি”-র পরিচালক ছিলেন। ক্ষিতিশচন্দ্র ভট্টাচার্যের সঙ্গে
তিনি “মাসপয়লা” (১৯২৯) নামক একটি শিশুসাহিত্য পত্রিকাও সম্পাদনা করেছেন।
১৯৫৭ সালে তাঁর পরিচালনায় শুরু হয় শিশুদের সুন্দর মানসিক, শারীরিক ও সাংস্কৃতিক গঠনের জন্য, “সব
পেয়েছির আসর”। তাঁর কথায়, এ হল ‘মানুষ গড়ার কারখানা’। শুরুতে নাচ, গান, কবিতা, ব্রতচারী নৃত্য
ইত্যাদিতে ভরা থাকত ছোটদের এই আসর।  প্রথম দিকে আসর বসত কলকাতার শোভাবাজার
রাজবাড়িতে। পরে এর নানা শাখা কলকাতার গণ্ডি পেরিয়ে ছড়িয়ে পড়ে বিভিন্ন জায়গায়। ২০০৩-০৪-এ
জাতীয় পুরস্কারে সম্মানিত হয় এই সব পেয়েছির আসর।
১৯৩৬ সালে, বঙ্কিমচন্দ্রের কাহিনী অবলম্বনে, কানন দেবী অভিনীত ছায়াছবি “বিষবৃক্ষ”-এর গানগুলি রচনা
করেছিলেন অখিল নিয়োগী। ১৯৩৪ সালে প্রফুল্ল রায় নির্মিত, ধীরাজ ভট্টাচার্য (লখিন্দর), অহীন্দ্র চৌধুরী (চাঁদ
সদাগর), শেফালিকা দেবী (বেহুলা) অভিনীত, মন্মথ রায়ের কাহিনী অবলম্বনে “চাঁদ সদাগর” চলচ্চিত্রের
সম্পাদনা করেন অখিল নিয়োগী। ( এই অখিল নিয়োগীও কি স্বপন বুড়ো? তাঁর সিনেমার জগতের সঙ্গে
যোগাযোগের তথ্য সম্বন্ধে সঠিক জানা থাকলে আমাদের জানান। )
তাঁর রচনার মধ্যে রয়েছে হাসির হল্লা, দেশে দেশে মোর ঘর আছে, বাবুই বাসা বোর্ডিং, বেপরোয়া (১৯২৮),
সাত সমুদ্র তেরো নদীর পারে, ভুতের গল্প (১৯৩১), রূপকথা (১৯৩৩), অ্যাডভেঞ্চার (১৯৫১), গল্প সঞ্চয়ন,
প্রভৃতি। তাঁর কবিতা বিভিন্ন পত্র পত্রিকা ও ছড়ার বইতে প্রকাশিত হয়েছে।
কবি বিদ্যাসাগর পুরস্কারে ভূষিত হয়েছিলেন।
কবি অখিল নিয়োগীর (স্বপনবুড়ো) জীবন সম্বন্ধে আরও তথ্য যদি কেউ আমাদের পাঠান তাহলে আমরা,
আমাদের কৃতজ্ঞতা স্পরূপ প্রেরকের নাম এই পাতায় উল্লেখ করবো।
আমরা মিলনসাগরে  কবি অখিল নিয়োগীর (স্বপনবুড়ো) কবিতা তুলে আগামী প্রজন্মের কাছে পৌঁছে দিতে
পারলে এই প্রচেষ্টার সার্থকতা।
উত্স – শিশিরকুমার দাশ, সংসদ বাংলা সাহিত্য সঙ্গী, ২০০৩।
.        কাননদেবী.কম
.        ইউটিউবে সব পেয়েছির আসরের ওয়েবসাইট
.        আনন্দবাজার পত্রিকা
.        অর্কুট

কবি অখিল নিয়োগীর (স্বপনবুড়ো) মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ১৩.৮.২০১৩
কবির ছবি সহ পরিবর্ধিত পাতা - ১০.৯.২০১৬
...